  Анжелика Тихонова корреспондент Удмуртиын «Пельняньлэн дунневыл нуналэз» фестиваль улсын туспуктэмъёсъя «Ческыт ӝытъёс» конкурс кутскиз (0+). Отчы пыриськыны вань мылкыд карисьёсты ӧтё. Со сярысь фестивальлэн пресс-службаез ивортӥз. Конкурсэ пыриськон понна семьяен яке эшъёсын удмурт сиён-юонъёсты пӧраку лэсьтэм чебер но аспӧртэм туспуктэмъёсты «ВКонтакте» но «Инстаграм» мерлыко вотэсъёсысь ас бамъёсы #ВкусныеПосиделки #пельменьфест #МиннацУР хештегъёсын поттоно. Туспуктэмъёсты куинь номинациосъя учкозы: «Выжыен пӧраськон»; «Пукон ӝыт»; «Покчи пельняньчи». Конкурсэ пыриськись одно ик туспуктэмъёслэн авторзы луыны кулэ. Со сяна, вожвылъяськон ортчон вакытэ но йылпумъянъёс лэсьтон нуналозь (2022-тӥ арын 12-тӥ тулыспалозь) мерлыко вотэсъёсысь бамъёсыз усьтэмын луыны кулэ. Ужъёсты 2022-тӥ арын 6-тӥ тулыспалозь кутозы. Вормисьёсты 12-тӥ тулыспалэ Киров нимо паркын йылпумъясь ужрадын пусъёзы. Пыр-почгес  тодыны луэ. Тодэ вайытом, вуоно арын «Пельняньлэн дунневыл нуналэз» фестиваль удмурт калыклэн шутэтсконэзлы сӥземын луоз.  Тегъёс: Мерлык Ижкар Удмуртия удмуртъёс Пельняньлэндунневылнуналэз  